ઇન્ડોનેશિયાના જકાર્તા-પાલેમબેંગ ખાતે યોજાઇ રહેલી એશિયન ગેમ્સમાં આ વખતે સૌપ્રથમ વાર ઈ-સ્પોર્ટ્સ (ઈલેક્ટ્રોનિક સ્પોર્ટ્સ)નો સમાવેશ કરવામાં આવ્યો છે. ઈ-સ્પોર્ટ્સની 'હાર્ટસ્ટોન' નામની રમતમાં ભૂજના તીર્થ મહેતાએ બ્રોન્ઝ મેડલ જીતી ઈતિહાસ સર્જ્યો છે.એશિયન ગેમ્સની ઈ-સ્પોર્ટ્સમાં ભારતનો આ સૌપ્રથમ મેડલ છે. આ વખતની એશિયન ગેમ્સમાં ગુજરાતી પ્લેયર્સનો દબદબો જોવા મળ્યો છે. જેમાં સરિતા ગાયેકવાડે એથ્લેટિક્સ, અંકિતા રૈનાએ ટેનિસ જ્યારે હરમીત દેસાઇ, માનવ ઠક્કરે ટેબલ ટેનિસમાં ભારતને મેડલ અપાવ્યો હતો.